અંકલેશ્વર જીઆઇડીસી પાસે રહેતા ગુજરાત પ્રદેશ શિવસેનાના ઉપ-પ્રમુખ સતીષ પાટીલના પુત્ર વિવેકનું ગત રોજ શંકાસ્પદ સંજોગોમાં મોત થયું છે. સતીષ પાટીલનો પુત્ર વિવેક શનિવાર બપોરે ઘરેથી ગુમ થયો હતો અને રવિવારે સવારે તેનો મૃતદેહ મધુવન સોસાયટીમાં મકાનના કમ્પાઉન્ડમાંથી મળી આવ્યો હતો. મૃતદેહ મળી આવ્યો ત્યારે તેના મોઢામાંથી ફીણ નીકલી રહ્યુ હતુ. વિવેકના પરિવારે તેની હત્યા કરવામાં આવી હોવાની આશંકા વ્યકત કરી છે. વધુમાં હાલ પોલીસ હત્યા અને આત્મહત્યાન થીયરી પર આગળ વધી રહી છે. કારણ કે વિવેકની લાશ જે સ્થળે થી મળી ત્યાં પોલીસ અગાઉ પણ તપાસ કરી હતી પરંતુ તે સમયે વિવેકની લાશ તે સ્થળે ન હતી.